**VEIKSMŲ PROGRAMOS VALDYMO KOMITETO POSĖDŽIO**

**PROTOKOLINIS SPRENDIMAS**

**DĖL PAKEITIMŲ PATVIRTINIMO, TAIKANT RAŠYTINĘ PROCEDŪRĄ**

2021 m. gegužės 10 d. Nr. 49

Vilnius

Posėdžio pirmininkas – Finansų ministerijos Investicijų departamento direktorė Rūta Dapkutė-Stankevičienė.

Posėdžio sekretorius – Finansų ministerijos Investicijų departamento Valdymo ir kontrolės sistemų priežiūros skyriaus vyriausioji specialistė Renata Karvelienė.

**1. SVARSTYTA. Finansinių priemonių išlaidų tinkamumo finansuoti rekomendacijų pakeitimai.**

Pakeitimu tikslinamas 78.1.1 papunkčio komentaro 7 punktas (8 psl.), atsižvelgiant į tai, kad įmonėms, siekiančioms finansavimo po 2020 m. gruodžio 31 d. sunkumų nepatyrimas vertinamas sprendimo suteikti finansavimą metu, kaip nurodyta Europos Komisijos komunikato „Gairės dėl valstybės pagalbos sunkumų patiriančioms ne finansų įmonėms sanuoti ir restruktūrizuoti“ 2.2 skirsnyje.

Iš 26 balso teisę turinčių Veiksmų programos valdymo komiteto (VPVK) narių elektroniniame balsavime dalyvavo 21. Iš visų (21) balsavusių VPVK narių įskaičiuota 19 balsų, (2 pakaitinių narių balsai neįskaičiuoti, kadangi balsavo pagrindiniai komiteto nariai). 19 narių siūlomiems pakeitimams pritarė. Balsų dauguma buvo.

**NUTARTA:**

Pritarti Finansinių priemonių išlaidų tinkamumo finansuoti rekomendacijų pakeitimams. („už“ balsavus 19 VPVK narių).

**PRIDEDAMA.** Balsavimo suvestinė (2 lapai).

Posėdžio pirmininkė Rūta Dapkutė-Stankevičienė

Posėdžio sekretorė Renata Karvelienė